સામગ્રી: ઇબ્રાહિમ મોહમ્મદ સોલિહ

સોલિહને 1,34,616 વોટ જ્યારે હાલના રાષ્ટ્રપતિ અબ્દુલ્હા યામીનને 96,132 વોટ મળ્યા હતા.

ભારત અને ચીન માટે માલદીવ ખૂબ જ મહત્ત્તવનો પ્રદેશ છે. સોલિહની જીત બાદ અમેરિકા અને ભારતે તેમને શુભેચ્છાઓ પાઠવી હતી.

ઉલ્લેખનીય છે કે માલદીવને ચીનની નજીક લઈ જવામાં અબ્દુલ્લાહ યામીનની મહત્ત્વની ભૂમિકા છે. આ કારણે ભારતીય સમુદ્રમાં માલદીવની હાજરીના સંકેતો મતલબ કે તેની ગતિવિધિઓએ સૌનું ધ્યાન ખેંચ્યું હતું.

યામીનની સત્તા હેઠળ દેશના ઘણાં વિપક્ષી નેતાઓને જેલમાં ધકેલી દેવામાં આવ્યા હતા. 

શું તમે આ વાંચ્યું?

નવા ચૂંટાયેલા રાષ્ટ્રપતિ સોલિહની જીત બાદ તેમના સમર્થકો રસ્તાઓ પર ઊજવણી માટે ઉતરી આવ્યા હતા.

પરિણામ બાદ પત્રકારોને સંબોધતા સોલિહે કહ્યું, "સંદેશ સીધો અને સાફ છે કે માલદીવની જનતાને ન્યાય, શાંતિ અને બદલાવ જોઈએ છે."

રાષ્ટ્રપતિની ચૂંટણી હારેલા અબદુલ્લાહ યામીને ટીવી મારફતે રાષ્ટ્રને સંબોધન કરતી વખતે સોલિહને શુભેચ્છા પાઠવી હતી.

તેમણે કહ્યું હતું, "માલદીવનાં લોકોને શું જોઈએ છે, તે લોકોએ નક્કી કરી લીધું છે. હું આ પરિણામને સ્વીકારું છું."

ચીન અને ભારતની નજર

રવિવારે થયેલા મતદાનમાં માલદીવના લોકોએ ઉત્સાહપૂર્વક ભાગ લીધો અને અપેક્ષા કરતાં વધારે લોકો મતદાન માટે આવ્યા, જેને કારણે મતદાનનો સમય ત્રણ કલાક વધારવો પડ્યો.

ઘણા લોકોએ કહ્યું કે, તેમણે મતદાન કરવા માટે પાંચ કલાક સુધી લાઇનમાં ઊભા રહીને રાહ જોઈ હતી.

એશિયાના બે મોટા દેશો ભારત અને ચીન, માલદીવની ચૂંટણી પર નજર રાખી રહ્યા છે. 

વર્તમાન રાષ્ટ્રપતિ અબ્દુલ્લા યામીન ચીન સાથેના ઘનિષ્ઠ સંબંધોના સમર્થક મનાય છે. જ્યારે મોહમ્મદ સોહિલને ભારત  સાથેના સંબંધોના સમર્થક નેતા તરીકે જોવામાં આવે છે.

ચૂંટણીની નિષ્પક્ષતાની ચિંતા

માલદીવના વિરોધ પક્ષના સભ્યો

મતગણતરી શરૂ થઈ ત્યાં સુધી એવો અંદાજ માંડવામાં આવ્યો હતો કે અબ્દુલ્લાનો વિજય થશે. યામીનનાં ઘણા રાજકીય વિરોધીઓ હાલ માલદીવની જેલોમાં પૂરાયેલા છે. 

યામીન પર વિરોધીનું દમન અને માનવ અધિકારોના ઉલ્લંઘનના આક્ષેપો મૂકાતા રહ્યા છે. 

ચૂંટણી પહેલાંની સાંજે પોલીસે વિરોધ પક્ષના ગઠબંધનનાં મુખ્ય ચૂંટણી કાર્યાલય પર દરોડો પાડ્યો હતો. 

આ અગાઉ યુરોપીય સંઘ, અમેરિકા, આંતરરાષ્ટ્રીય નિરિક્ષકો અને વિરોધ પક્ષોએ ચૂંટણીની નિષ્પક્ષતાના મુદ્દે ચિંતા વ્યક્ત કરી હતી.

રાજકીય વિરોધથી ઝઝૂમી રહેલું માલદીવ

અમેરિકા અને યુરોપીય સંઘે ચેતવણી આપી હતી કે જો ચૂંટણી લોકશાહી...\nઅગાઉની સામગ્રીનો સારાંશ નીચે મુજબ કરી શકાય છે:
માલદીવમાં વિરોધ પક્ષના નેતા ઇબ્રાહિમ મોહમ્મદ સોલિહે રવિવારે યોજાયેલી રાષ્ટ્રપતિ પદની ચૂંટણી જીતી લીધી છે.